Alastair Hannay

Robert Alastair Hannay (1932–2024) var en britiskfødt norsk filosof og professor emeritus ved Institutt for filosofi, ide- og kunsthistorie og klassiske språk ved Universitetet i Oslo.

Hannay var født i Plymouth og vokste opp i Skottland. Han studerte filosofi i Edinburgh, tok doktorgraden ved University of London og bosatte seg i Norge i 1961. Han var vitenskaplig assistent for professor Arne Næss og deretter førsteamanuensis ved Universitetet i Oslo (UiO) og professor i filosofi ved Universitetet i Trondheim 1975-1985. Fra 1990 var han professor i filosofi ved UiO. Han var også gjesteprofessor ved University of California og Stockholms universitet.Arne Johan Vetlesen: Alastair Hannay til minne - Gjengangeren 20. des. 2024

Faglig spente Hannays interesser fra bevissthets- og vitenskapsfilosofi til eksistensialisme og etikk. Han fattet tidlig interesse for Søren Kierkegaard og skrev flere bøker om Kirkegaards liv og virke i tillegg til å oversette hans verker til engelsk for Penguin Classics.Arne Johan Vetlesen, Øyvind Kvalnes og Eyjolfur Kjalar Emilsson: Alastair Hannay (1932-2024)']' - Minneord i Aftenposten 2. jan. 2025</ref><ref>[https://www.salongen.no/essay/alastair-hannay/helge-hoibraaten/kierkegaard/214666 Helge Høibraaten:Alastair Hannay (1932-2024): Biter fra 50 år samtaler -
Salongen - netttidsskrift for filosof og idehistorie 21. des. 2024   

Han oversatte også en av Arne Næss' bøker til engelsk, og sammen med Næss utga han en bok om kinesisk filosofi på engelsk.

Han ble medlem av redaksjonen for filosofitidsskriftet Inquiry, som Arne Næss hadde etablert i 1958, og etter hvert tok Hannay over redaksjonsarbeidet alene.

 Referanser 

Kategori:Professorer ved Universitetet i Oslo
Kategori:Norske filosofiprofessorer